נהלי הרשמה למורים בשבתון

אנחנו מברכים אותך על הצטרפותך למשפחת הקתדרה ומאחלים לך שנת לימודים פורה ומהנה.

**נהלי הרשמה:**

* במעמד ההרשמה יש למלא טופס הרשמה וטופס הרשאה לחיוב חשבון.
* דמי הרשמה בסך 200 ₪ יגבו במועד ההרשמה, אין החזר דמי הרשמה אלא אם הקורס בוטל ע"י הקתדרה.
* הרשמה לקורס תהיה לכל המאוחר עד שבועיים לפני פתיחת הקורס.
* פתיחת קורס מותנית במספר הנרשמים.
* מורים שאינם בשבתון ימלאו טופס הרשמה למורים שאינם בשבתון, ההרשמה במשרדי הקתדרה והתשלום למכללת אורנים.
* חובת נוכחות בלפחות 80% משעות הלימוד (עד 2 היעדרויות בסמסטר ועד 4 בקורס שנתי), האחריות לחתימת נוכחות היא על המשתלם.

**נהלי ביטול:**

* בקשה לביטול השתתפות בקורס תוגש בכתב לצוות הקתדרה, ניתן לבטל קורס עד שבועיים טרם פתיחתו ללא דמי ביטול, ביטול קורס ע"י המשתלם החל מ14 יום ועד שבוע לפני פתיחתו יחוייב בדמי ביטול על סך 110 ₪, החל משבוע טרם פתיחתו יחויב המשתלם ב25% משכר הלימוד המלא של הקורס, החל מיום פתיחת הקורס, יחויב המשתלם בתשלום 50% מעלות הקורס, לאחר שבועיים מיום פתיחת הקורס, לא ניתן לבטל.
* מעבר מקורס לקורס יתאפשר עד שבועיים לאחר פתיחת הקורס.
* נהלי הביטול אינם תקפים לקורסי קיץ בהם לא יוחזרו כספים כלשהם.
* יש להגיש תוכנית לימודים מאושרת לאחר כל שינוי, במידה ולא תוגש עד חודשיים ממועד תחילת הקורס, לא יוכר הקורס לגמול ועל המשתלם יהיה לשלם עליו מכספו.
* הקתדרה שומרת לעצמה את הזכות לערוך שינויים בתוכנית הלימודים, בסגל ההוראה, במועדי הקורסים, בפתיחת וסגירת קורסים גם לאחר פתיחתם, במקרה של שינוי תישלח לנרשמים הודעה בהתאם.

אני מאשר לקבל הודעות במייל / ס.מ.ס חתימה:\_\_\_\_\_\_\_\_\_\_\_\_\_\_\_\_\_\_\_

קראתי ואני מסכים לנהלי ההרשמה והביטול, שם מלא: \_\_\_\_\_\_\_\_\_\_\_\_\_\_\_\_\_\_

חתימה:\_\_\_\_\_\_\_\_\_\_\_\_\_\_\_\_\_\_\_\_\_